พระมหากษัตริย์ฮันโนเฟอร์

**พระมหากษัตริย์แห่งฮันโนเวอร์** () เป็นพระบรมราชอิสริยยศอย่างเป็นทางการของประมุขแห่งรัฐของราชอาณาจักรฮันโนเวอร์ เริ่มต้นเมื่อสมเด็จพระเจ้าจอร์จที่ 3 แห่งสหราชอาณาจักร ซึ่งทรงดำรงพระอิสริยยศ *เจ้านครรัฐผู้คัดเลือกแห่งฮันโนเฟอร์* ได้รับการถวายพระบรมราชอิสริยยศเป็น *พระมหากษัตริย์แห่งฮันโนเฟอร์* ในการประชุมใหญ่แห่งเวียนนา เมื่อวันที่ 12 ตุลาคม ค.ศ. 1814 ณ กรุงเวียนนา และพระบรมราชอิสริยยศนี้สิ้นสุดลงจากการผนวกรวมเข้ากับราชอาณาจักรปรัสเซีย เมื่อวันที่ 20 กันยายน ค.ศ. 1866

## ประวัติศาสตร์
ในปี ค.ศ. 1692 จักรพรรดิเลโอพ็อท์ที่ 1 แห่งโรมันอันศักดิ์สิทธิ์ ทรงโปรดเกล้าฯให้ยกฐานะดัชชีเบราน์ชไวค์-ลือเนอบวร์ค เป็นนครรัฐผู้คัดเลือกที่เรียกว่า รัฐผู้คัดเลือกฮันโนเฟอร์ การยกฐานะในครั้งนี้ทำให้เจ้านครรัฐผู้คัดเลือกแห่งฮันโนเวอร์สามารถมีส่วนร่วมในการเลือกตั้งจักรพรรดิโรมันอันศักดิ์สิทธิ์และเข้ามามีอิทธิพลทางการเมืองได้เป็นอย่างมาก เจ้านครรัฐผู้คัดเลือกพระองค์แรกแห่งฮันโนเฟอร์คือ แอ็นสท์ เอากุสท์ ซึ่งเกออร์ค ลูทวิช พระโอรสของพระองค์ได้ขึ้นครองบัลลังก์บริเตนใหญ่เป็น พระเจ้าจอร์จที่ 1 ในปี ค.ศ. 1714 เป็นไปตามพระราชบัญญัติว่าด้วยการสืบราชสันตติวงศ์ ค.ศ. 1701 และคงไว้ซึ่งการมีพระมหากษัตริย์เป็นโปรเตสแตนต์ บริเตนใหญ่ ไอร์แลนด์และฮันโนเฟอร์จึงกลายเป็นรัฐร่วมประมุขจนถึงปี ค.ศ. 1837

รัฐผู้คัดเลือกฮันโนเฟอร์กลายเป็น ราชอาณาจักรฮันโนเฟอร์ ในปี ค.ศ. 1814 หลังจากการพ่ายแพ้ของนโปเลียน และการจัดระเบียบดินแดนของเยอรมันใหม่ในการประชุมใหญ่แห่งเวียนนา สมเด็จพระเจ้าจอร์จที่ 3 ผู้มีครองรัฐผู้คัดเลือกฮันโนเฟอร์ ในพระอิสริยยศ เจ้านครรัฐผู้คัดเลือก ทรงได้รับการถวายพระบรมราชอิสริยยศเป็น พระมหากษัตริย์ เหตุการณ์ดังกล่าวถือเป็นเครื่องบ่งชี้ให้เห็นถึงความสำคัญทางการเมืองของฮันโนเฟอร์ที่เพิ่มมากขึ้นภายในสมาพันธรัฐเยอรมัน อย่างไรก็ตาม ระบบราชาธิปไตยควบคู่สร้างความซับซ้อน เนื่องจากราชบัลลังก์อังกฤษและฮันโนเฟอร์มีกฎการสืบราชบัลลังก์แยกจากกัน ดังนั้นเมื่อสมเด็จพระเจ้าวิลเลียมที่ 4 เสด็จสวรรคต และสมเด็จพระราชินีนาถวิกตอเรีย ขึ้นครองราชสมบัติสหราชอาณาจักรสืบต่อจากพระปิตุลาในปี ค.ศ. 1837 แต่กฎหมายกึ่งซาลิกของฮันโนเฟอร์ (agnatic-cognatic) จะให้พระราชสิทธิพระราชวงศ์ฝ่ายหน้าก่อนฝ่ายใน ด้วยเหตุนี้ เจ้าชายเออร์เนสต์ ออกัสตัส ดยุกแห่งคัมบาร์ลันด์ ซึ่งเป็นพระปิตุลาของสมเด็จพระราชินีนาถวิกตอเรีย จึงได้ขึ้นเป็นพระมหากษัตริย์แห่งฮันโนเฟอร์ สืบต่อจากพระเชษฐา

ราชอาณาจักรฮันโนเฟอร์เผชิญกับความท้าทายที่สำคัญในช่วงกลางศตวรรษที่ 19 โดยเฉพาะในช่วง สงครามออสเตรีย-ปรัสเซียในปี ค.ศ. 1866 แม้จะเข้าร่วมกับจักรวรรดิออสเตรีย แต่ฮันโนเฟอร์ก็ถูกผนวกเข้ากับราชอาณาจักรปรัสเซีย หลังจากที่ออสเตรียพ่ายแพ้ ส่งผลให้สูญเสียอำนาจปกครองตนเองในฐานะราชอาณาจักร ต่อมา ในปี ค.ศ. 1871 ดินแดนนี้ได้กลายเป็นส่วนหนึ่งของจักรวรรดิเยอรมัน หลังจากปรัสเซียรวมเยอรมนีเข้าด้วยกัน การลุกฮือขึ้นต่อต้านในพื้นที่ทำให้ ฮันส์ ฟ็อน ฮาร์เดินแบร์ค กรรมาธิการพลเรือนที่กำกับดูแลการผนวกฮันโนเฟอร์เข้ากับปรัสเซีย ถึงกับออกความเห็นว่า:

การประท้วงของพระเจ้าเกออร์คที่ 5 แห่งฮันโนเฟอร์ และประชาชนในพื้นที่ได้พิสูจน์ให้เห็นว่าเป็นอุปสรรคสำคัญต่อการผนวกรวมฮันโนเฟอร์เข้ากับปรัสเซีย และนำไปสู่การก่อตั้ง พรรคเยอรมัน-ฮันโนเฟอร์ ซึ่งได้รับคะแนนเสียงชาวฮันโนเวอร์ 46.6% ใน การเลือกตั้งสหพันธรัฐในเดือนมีนาคม ค.ศ. 1871 

## รายพระนามเจ้านครรัฐผู้คัดเลือกแห่งฮันโนเฟอร์
แอ็นสท์ เอากุสท์ ได้รับการสถาปนาเป็นเจ้านครรัฐผู้คัดเลือกพระองค์แรกแห่งฮันโนเฟอร์ในปี ค.ศ. 1692 แต่สิ้นพระชนม์ในปี ค.ศ. 1698 ก่อนที่มหาสภาจักรวรรดิจะรับรองการยกฐานะฮันโนเฟอร์เป็นนครรัฐผู้คัดเลือกในปี ค.ศ. 1708 โซฟีแห่งฟัลทซ์ พระชายาม่ายของพระองค์ ยังทรงเป็นที่รู้จักในพระยศ *พระชายาในเจ้านครรัฐผู้คัดเลือกแห่งฮันโนเฟอร์* พระโอรสของทั้งสองพระองค์คือ เกออร์คที่ 1 ซึ่งทรงเป็น *เจ้านครรัฐผู้คัดเลือกแห่งฮันโนเฟอร์* พระองค์แรกอย่างเป็นทางการ

## รายพระนามพระมหากษัตริย์แห่งฮันโนเฟอร์

## ธงพระอิสริยยศและตราอาร์ม
หลังจากการเป็นรัฐร่วมประมุขกับบริเตนใหญ่ สิ้นสุดลงในปีค.ศ. 1837 พระมหากษัตริย์แห่งฮันโนเวอร์ยังคงใช้ตราอาร์มและธงพระอิสริยยศของอังกฤษ โดยเพียงแค่นำมงกุฎใหม่มาใช้ (ตามอย่างอังกฤษ)
ไฟล์:Royal_Standard_of_the_United_Kingdom_(1816–1837).svg|alt=Royal Standard of Hanover| ธงพระบรมราชอิสริยยศพระมหากษัตริย์แห่งฮันโนเฟอร์
ไฟล์:Royal_Hanover_Inescutcheon.svg|alt=Arms of the House of Hanover| ตราอาร์มประจำราชวงศ์ฮันโนเฟอร์
ไฟล์:Royal_Arms_of_Great_Britain_(1714-1801).svg|alt=Coat of arms of the Monarchs of Great Britain, Ireland, and Hanover (1714)| ตราอาร์มประจำพระองค์พระมหากษัตริย์แห่งบริเตนใหญ่ ไอร์แลนด์ และฮันโนเวอร์ (ค.ศ. 1714)
ไฟล์:Arms_of_Great_Britain_in_Scotland_(1714-1801).svg|alt=Coat of arms of Hanoverian Monarchs of Great Britain used in Scotland| ตราอาร์มประพระองค์พระมหากษัตริย์บริเตนใหญ่ จากราชวงศ์ฮันโนเฟอร์ ที่ใช้ในสกอตแลนด์
ไฟล์:Coat_of_arms_of_Great_Britain_(1714–1801).svg|alt=Arms of the Hanoverian Kings of Great Britain and Ireland (1714–1801)| ตราประจำพระอิสริยยศพระมหากษัตริย์บริเตนใหญ่และไอร์แลนด์ จากราชวงศ์ฮันโนเวอร์ (ค.ศ. 1714–1801)
ไฟล์:Coat_of_Arms_of_the_United_Kingdom_(1816-1837).svg|alt=Arms of the Hanoverian Kings of the United Kingdom (1816–1837)| ตราประจำพระอิสริยยศพระมหากษัตริย์สหราชอาณาจักร จากราชวงศ์ฮันโนเวอร์ (ค.ศ. 1816–1837)
ไฟล์:Coat_of_Arms_of_Great_Britain_in_Scotland_(1714-1801).svg|alt=Arms of the Hanoverian Kings of the United Kingdom in Scotland (1816–1837)| ตราประจำพระอิสริยยศพระมหากษัตริย์สหราชอาณาจักร จากราชวงศ์ฮันโนเวอร์ ที่ใช้ในสกอตแลนด์ (ค.ศ. 1816–1837)
ไฟล์:Coat_of_Arms_of_the_Kingdom_of_Hanover.svg|alt=Coat of arms of the Kingdom of Hanover 1837| ตราแผ่นดินของ ราชอาณาจักรฮันโนเวอร์  ปีค.ศ. 1837


## ดูเพิ่มเติม

* ราชอาณาจักรฮันโนเฟอร์
* รัฐผู้คัดเลือกฮันโนเฟอร์
* ราชวงศ์ฮันโนเฟอร์
* การเป็นรัฐร่วมประมุขระหว่างบริเตนใหญ่และฮันโนเฟอร์

## อ้างอิง

หมวดหมู่:รายพระนามพระมหากษัตริย์
หมวดหมู่:พระมหากษัตริย์ฮันโนเฟอร์
หมวดหมู่:ราชวงศ์ฮันโนเฟอร์